Raphaël Schellenberger

Dr **Raphaël Schellenberger** (* 14. Hornung 1990 z’ Mìlhüüsa, Owerelsàss) ìsch a frànzeescher Politiker vu dr Pàrtäi Les Républicains (LR). Ar ìsch vu 2014 bis 2017 Bìrgermaischter vu Wàttwiller gsìì, un Mìtglììd ìm Départementsroot vum Owerelsàss vu 2015 bis 2017. Zitter 2017 ìsch’r Àbgoordnet’r vum Owerelsàss ìn dr Nàzionààlversàmmlung, un zitter 2021 ìsch’r àui Mìtglììd ìm Elsassischa Départementsroot.

## sii Laawa un Kàrriar
Dr Raphaël Schellenberger ìsch ìn siim Haimetdorf Wàttwiller ìn d’ Grundschüal gànga, un d’rnooh ìn dr Sekundààrschüal vu Sanna un ìns Gümnààsium vu Gawiller. Ìm Gümnààsium hàt’r Elsassisch-Unterrìcht ghàà. Ar hàt àui àm Elsassischa Theààter vu Gawiller gschpììlt. Ànna 2008 ìsch’r Wàhlkampfer bii dr Pàrtäi Union pour un mouvement populaire (UMP, schpeeter Les Républicains) worra.

Ìm März 2014 ìsch dr Schellenberger àls Bìrgermaischter vu Wàttwiller gwählt worra. Ìn dr äärschta Wàhlrunda hàt’r dr schaidenda Bìrgermaischter Jacques Muller mìt 52,31 Prozant vu da Schtìmma gschlààga. Mìt 24 Joohra ìsch’r dr jìngschta Bìrgermaischter vum Elsàss worra. Ànna 2015 ìsch’r àls owerelsassischer Départementsroot üss’m Kàntoon Sanna gwählt worra. Ìm Départementsroot ìsch’r Vorsìtzender vu dr Mehrhaits-Fràkzioon gsìì.

Bii dr Pàrlamantswàhl ìm Jüüni 2017 ìsch dr Schellenberger Kàndidààt vu dr Pàrtäi Les Républicains ìm 4. Wàhlkrais vum Owerelsàss gsìì. Ìn dr äärschta Wàhlrunda-n-ìsch’r Zwaiter mìt 17,25 Prozant vu da Schtìmma worra, àwwer ìn dr zwaita Runda hàt’r d’ Aurélie Tacquard (LREM) mìt 50,88 Prozant vu da Schtìmma gschlààga. Waaga-n-em Siig ìm Pàrlamantswààhl hàt’r àls Bìrgermaischter vu Wàttwiller müassa z’rucktratta; àls Bìrgermaischter hàt’na dr Maurice Busche ärsätzt. Dr Schellenberger ìsch àwwer biigoordneter Gmaindaroot worra.

Ìm März 2019 ìsch’r àls Mìtglììd vu dr Diitsch-Frànzeescha Pàrlamäntààrischa Versàmmlung ärnännt worra. Ìm Oktoower 2022 ìsch’r Vorsìtzender vu dr frànzeescha pàrlamäntààrischa-n-Ärmìttlungskùmmissioon worra, wo d’ Verluscht àn Enärgiisouweräniteet vum Frànkrììch ärmìttelt hàt. Bii dr Vorsìtzwàhl vu Les Républicains ànna 2022 hàt’r ìn dr äärschta Runda dr Aurélien Pradié unterschtìtzt, àwwer ìn dr zwaita Wàhlrunda hàt’r dr Éric Ciotti unterschtìtzt.

Àn dr Gmaindawàhl z’ Wàttwiller ìm März 2020 ìsch dr Schellenberger Kàndidààt gsìì uff dr Lischta vum Maurice Busche. Dr Busche hàt numma 41,40 Prozant vu da Schtìmma bikumma un ìsch vum Mathieu Ermel gschlààga worra. Ànna 2021 ìsch dr Schellenberger ìm Kàntoon Sanna àls Mìtglììd ìm Elsassischa Root gwählt worra. Àn dr Pàrlamantswàhl vu 2022 ìsch dr Schellenberger mìt 54,98 Prozant vu da Schtìmma wììdergwählt worra.

Ìm Jüüni 2022 hàt dr Schellenberger zamma mìt’m unt’relsassischa-n-Àbgoordnet Patrick Hetzel a Gsätzäntwurf vorgschlààga, fìr àss s’ Elsàss üss dr Regioon Groossa-n-Oschta därft üsstratta.

## Weblìnks

* Ìm Raphaël Schellenberger siina offiziälla Websitta (frànzeesch)
* dr Raphaël Schellenberger ìn dr Àbgoordneta-Dàtabànk vu dr Nàzionààlversàmmlung (frànzeesch)
* dr Raphaël Schellenberger ìn dr *Base Sycomore* vu dr Nàzionààlversàmmlung (frànzeesch)
* dr Raphaël Schellenberger bii dr Haute Autorité pour la Transparence de la Vie Publique (frànzeesch)
* dr Raphaël Schellenberger uff dr Websitta vum Diitscha Bundestààg (hoochdiitsch)

## Ainzelnoohwiisa